Støttekredsen for NIH

Rugsted og Kreutzfeldt
2015-05-30 20:00 - 22:00 UTC | Nordjyllands Idrætshøjskole, Parkvej 61, Brønderslev, 9700
Rugsted og Kreutzfeldt gæster Nordjyllands Idrætshøjskole med en række af hits fra 4 årtier.
Rugsted og Kreutzfeldt vil spille nogle af de mange, kendte hits, de har skrevet til andre kunstnere, men ikke selv før har indspillet. Det bliver i et bonus sæt, der lægges oveni puljen, med de gamle hits, som publikum kan glæde sig til at høre til hver koncert. Derved får publikum fuld valuta, masser af hits og ekstra spillelængde for billetpengene.
Koncerten starter kl. 20.00. Der er mulighed for spisning fra kl. 18.00 – buffet med kolde og lune retter.
De spisende gæster har reserverede borde til koncerten. Bestilles flere billetter samtidigt på nettet, er man sikret at sidde sammen.
Rugsted & Kreutzfeldt udtaler: “…Luksusproblemet bestod i at skære sange væk fra det eksisterende repertoire for at gøre plads til at hylde de “nye”. De gamle hits hører til i vores koncerter. Det er svært at tage nogen ud. Derfor blev det besluttet at lægge et ekstra sæt ind i koncerten.
Her vælges sange fra en pulje vi har skrevet til andre artister som Sanne Salomonsen (Hvis du forstod, Uden Dig, Kærligheden Kalder m.fl.), Burhan G (Jeg i live), Lis Sørensen (Du tænder lys), Peaches & Bobo(Simple Emotions), Martin Brygmann (Hjertets telefon), Søs Fenger (Kun et kys herfra) og mange flere.
Det bliver med ovennævntes repertoire til en fantastisk aften, hvor artisterne udover de nye arrangementer knytter en kommentar til samarbejdet.
Som medlem af Støttekredsen opnår du 50 kr. i rabat på billetkøb ved dette arrangement.
